stanford-oval/wikipedia huggingface dataset:
התבנית היסודית הראשונה
תכונות

מכיוון שהתבנית היסודית הראשונה היא תבנית ריבועית המייצגת אלמנט מרחק, על פי הגדרה היא מוכרחה להיות חיובית לחלוטין, ולכן הדטרמיננטה של המטריצה המייצגת שלה חיובית:  EG-F^{2}>0.
הצורה של מקדמי התבנית היסודית הראשונה תלויה באופן בחירת מערכת הקואורדינטות (u,v) עמה מציגים את המשטח פרמטרית. היא מקבלת את הצורה האורתוגונלית הבאה כאשר קווים שווי - u חותכים בכל מקום קווים שווי - v בזוויות ישרות (קואורדינטות אורתוגונליות):
לדוגמה, בחירה של מערכת קווי אורך (u) וקווי רוחב (v) על הספירה  \mathbb {S} ^{2} היא הצגה פרמטרית אורתוגונלית, ומקדמי התבנית היסודית הראשונה מקבלים במקרה זה את הצורה  E(u,v)=\mathbb {sin} ^{2}v,G(u,v)=1. עם זאת, לא לכל משטח ניתן להגדיר מערכת קואורדינטות אורתוגונליות גלובלית (המכסה את כולו) ולכן לא ניתן תמיד להימנע מצורות סבוכות יותר של מקדמי התבנית.
סימון נוסף

התבנית היסודית הראשונה לעיתים קרובות נכתבת בסימון המודרני של הטנזור המטרי. בסימון זה, המקדמים נכתבים כ-gij:
רכיבי הטנזור הזה מחושבים דרך המכפלה הסקלרית של וקטורים משיקים X1 ו-X2:
בעבור  i=1,2\ j=1,2.
עקמומיות גאוס

עקמומיות גאוס של משטח נתונה על ידי:
 K={\frac {\det \mathrm {I\!I} _{p}}{\det \mathrm {I} _{p}}}={\frac {LN-M^{2}}{EG-F^{2}}},
כאשר L,M,N הם מקדמי התבנית היסודית השנייה.
התיאורמה אגרגיום של גאוס קובע שעקמומיות גאוס של משטח ניתנת לביטוי באמצעות מקדמי התבנית היסודית הראשונה ונגזרותיהם החלקיות, כך ש-K היא למעשה שמורה פנימית של המשטח.
ראו גם

מטריקה רימנית
ונילין

| 0 | 1 | 2 | 3 |
| --- | --- | --- | --- |

 ונילין

 כללי
| שם מדעי | 4-הידרוקסי-3-מתוקסיבנזאלאיד |  |  |
| שמות אחרים | ונילין ; אלדהיד ונילי ; מתיל ונילין |  |  |
| נוסחה כימית | C8H8O3 |  |  |
| מסה מולרית | 152.14g/mol |  |  |
| מראה | מוצק לבן צהבהב |  |  |
| מספר CAS | [121-33-5] |  |  |
|  פיזי |  פיזי |  |  |
| נקודת התכה | 353-354 K° או 80–81 C° |  |  |
| נקודת רתיחה | 558 K° או 285 C° |  |  |
| צפיפות | 1.056 g/cm3 |  |  |
| מסיסות | עשרה גרם לליטר |  |  |
| קבוע הדיסוציאציה | 7.396 |  |  |

ונילין, מתיל ונילין או 4-הידרוקסי-3-מתוקסיבנזאלדהיד היא תרכובת אורגנית הנמצאת בעיקר בגרעיני צמח הווניל ונותנת לצמח את ריחו וטעמו.
הנוסחה הכימית של הוונילין היא C8H8O3 והקבוצות הפונקציונליות כוללות אלדהיד, אתר ואלכוהול.
ונילין סינתטי מגיע כאבקה. הוא משמש כחומר טעם וריח לסוגי מאכלים, משקאות ותרופות. הוא נמצא בתמצית וניל.
שימושו העיקרי של המתיל ונילין הוא בתעשיית המזון, ביחד עם אתיל ונילין שלו ריח וטעם חזקים יותר. האתיל ונילין שונה מהמתיל ונילין בקבוצת המתוקסי, כאשר באתיל ונילין קבוצת מתוקסי נהפכת לאתוקסי (O-CH2-CH3 במקום O-CH3).
תמצית וניל טבעית הנה תערובת של מאות תרכובות שונות בנוסף לוונילין. השימוש בוונילין למטרות שינוי טעם של מזון מסוים נעשה על ידי תמיסות ונילין טהור שבדרך כלל מיוצר בתהליך סינתטי, או במקרים מועטים יותר, על ידי מיצוי ונילין מזרעי הווניל.
בגלל הקושי בהכנת הוונילין הטבעי ובגלל מחירו היקר, ישנו ביקוש גדול לוונילין הסינתטי.
הפקה

הסינתזה המסחרית הראשונה ליצור ונילין סינתטי כללה שינוי כימי של החומר היותר נפוץ יוגינול (חומצה יוגינית, Eugenol). סינתזה אחרת נעשית על ידי תהליך איזומריזציה של איזויוגינול, ולאחר מכן מבוצע תהליך חמצון. כיום, התהליכים הפופולריים ביותר לייצור ונילין הם פרומילציה של גואיאקול ופרמנטציה של ליגנין - תוצר לוואי של תעשיית הנייר.
ואלה נאוטה

| --- | --- |
אין תמונה חופשית
 לידה:  8 ביוני 1916 מדן, אינדונזיה 
 פטירה:  24 במרץ 1994 (בגיל 77) קיימברידג', ארצות הברית 
 מדינה:  ארצות הברית, ממלכת ארצות השפלה 
 מקצוע:  מדען מוח, לוחם מחתרת, אנטומיסט, מרצה באוניברסיטה, רופא 
 מידע חסיד אומות העולם
 פרסים והוקרה:  חסיד אומות העולם (26 באוקטובר 2008)  פרס רלף ג'רארד (1983)  פרס בריסטול-מאיירס סקוויב למחקר נוירוביולוגיה (1988)  פרס NAS למדעי המוח (1994)  פרס קארל ספנסר לשלי (1964) 
 קישורים חיצוניים
 יד ושם:  ואלה נאוטה
 
ואלה נאוטה (בהולנדית: Walle Nauta;‏ 8 ביוני 1916, מדן שבהודו המזרחית ההולנדית (אנ')‏ – 24 במרץ 1994, קיימברידג', מסצ'וסטס) היה נוירולוג ומדען מוח אמריקאי ממוצא הולנדי וחסיד אומות העולם.
קורות חיים

נאוטה סיים את לימודי הרפואה שלו באוניברסיטת ליידן בשנת 1942 ובשנת 1945 סיים את לימודיו באוניברסיטת אוטרכט באנטומיה ופיזיולוגיה. הוא התחתן עם אלי (Ellie), אחות במקצועה.
קורות חיים > פעילות הצלה בתקופת מלחמת העולם השנייה

בתקופת מלחמת העולם השנייה, לאחר כיבוש הולנד בידי גרמניה, גרו ואלה ואלי נאוטה באוטרכט ובביתם הסתירו יהודייה בת 15 בשם דינה דסברג. לבני הזוג נאוטה הייתה תינוקת בת שבעה חודשים, טייאלדה (Tjalda). היה להם בית קטן, אך בכל זאת שיכנו את דינה באחד החדרים. דינה הייתה אמורה להגיד, במקרה שתישאל, שהיא יתומת מלחמה מרוטרדם ונלקחה כדי לעזור באחזקת משק הבית. הוכן לה מקום מסתור בבית, למקרה של חקירת גסטפו.
בני הזוג נאוטה המשיכו בהסתרתה של דינה למרות לידתה של ילדה שנייה, יאנקה (Janneke), בינואר 1945. דינה סייעה בטיפול בטייאלדה וביאנקה. מסמכים מזויפים שקיבלה במהלך 1944 סייעו לה ללכת ולחפש מזון בחוות כפריות במהלך הרעב הגדול בהולנד באותה תקופה. דינה נשארה עם בני הזוג עד השחרור במאי 1945.
בשנת 2008 הכיר יד ושם בוואלה נאוטה בתור חסיד אומות העולם.
קורות חיים > לאחר המלחמה

לאחר המלחמה לימד נאוטה באוניברסיטאות ליידן וציריך. בתחילת שנות החמישים היגרו בני הזוג נאוטה ובנותיהם לארצות הברית. כעשור לימד נאוטה באוניברסיטת מרילנד, היה חוקר במכון הצבאי למחקר על שם ואלטר ריד (אנ') ולאחר מכן היה פרופסור ב-MIT. הוא המציא שיטה לגילוי ניוון עצבים והיה מחברם של למעלה ממאה מאמרים מקצועיים בנושאי נוירולוגיה. הוא היה חבר האקדמיה הלאומית למדעים בארצות הברית, החברה הפילוסופית האמריקאית, החברה למדעי המוח (אנ') ואגודות מדעיות נוספות.
ויוריקה אגריצ'י

| --- | --- |

פסלה של ויוריקה אגריצ'י בתחנת הרכת בעיר רומאן
 לידה:  24 בפברואר 1886 ממלכת רומניה דמיינשט (רומ'), רומניה 
 פטירה:  18 בפברואר 1979 (בגיל 92) רומניה (1965-1989) בוקרשט, רומניה 
 מקום קבורה:  בית הקברות בלו 
 מדינה:  רומניה 
 בן או בת זוג:  Ioan C. Agarici 
 מספר צאצאים:  3 
 מידע חסידת אומות העולם
 תאריך הכרה:  3 בינואר 1983
 מקום ההכרה:  יד ושם
 אופן הנצחה:  עץ בשדרת חסידי אומות העולם
 פרסים והוקרה:  חסידת אומות העולם (3 בינואר 1983) 
 קישורים חיצוניים
 יד ושם:  ויוריקה אגריצ'י
 
ויוריקה אגריצ'י (Viorica Agarici‏; 1886 – 1979) היא חסידת אומות העולם רומנייה.
במלחמת העולם השנייה ויוריקה אגריצ'י הייתה נשיאת הצלב האדום בעיר רומאן. כאשר אחת מרכבות המוות שיצאה מיאשי לאחר פרעות יאשי חנתה ביום 2 ביולי 1941, נעולה, על מסילה צדדית ברומאן, שמעה ויוריקה גניחות וקריאות לעזרה. היא דרשה מהשומרים לפתוח את הקרונות בהם היו דחוסים אלפי יהודים שרבים מהם כבר מתו, ללא מים, מזון או תרופות ועם מעט מאוד אוויר לנשימה. השומרים, חיילים גרמנים, סירבו לפתוח ואיימו בנשק על ויוריקה ועל בני הלוויה שלה. בני הלוויה נסוגו, אך לא ויוריקה, היא נעמדה לפני הקטר והכריזה שהרכבת תעבור הלאה רק על גופתה. השומרים לא התרגשו מכך, אך בינתיים חבריה של ויוריקה יצרו קשר עם פמלית מלכת האם, אלנה והיא בתורה יצרה קשר עם בנה, המלך מיכאי והוא התקשר ליון אנטונסקו ולפי דרישתו נפתחו הקרונות, ניתן לשורדים לרדת לצורכי חילוץ עצמות ונשימת אוויר, ניתנו להם מים ומעט מזון ופונו הגוויות הרבות מתוך הקרונות. רופאה מקומית בדקה את הפצועים והחולים וכמה מהם אושפזו בבית החולים הצבאי המקומי. העזרה הזאת הייתה קריטית לשרידתם של היהודים שנותרו בחיים והובלו למחנה ריכוז בטרגו פרומוס. זמן קצר לאחר מכן השלטונות סלקו את ויוריקה מתפקידה.
לאחר המלחמה הקהילה היהודית תמכה בוויוריקה והיא הוכרה כאחת מ-52 חסידי אומות העולם מרומניה.
העץ שניטע ביד ושם לכבוד ויוריקה אגריצ'י
ואלון ברישה

ואלון ברישה (באלבנית: Valon Berisha, נולד ב-7 בפברואר 1993) הוא כדורגלן קוסובני המשחק בעמדת הקשר בל.א.ס.ק. לינץ. אחיו וטון ברישה הוא גם כדורגלן.
קריירת מועדונים

ברישה נולד בשוודיה להורים ממוצא קוסובני אך גדל בנורווגיה והתגורר בעיירה אגרסונד ושיחק בקבוצת הנוער המקומית. ב-20 באוגוסט 2008 ערך את הופעת הבכורה שלו בקבוצה הבוגרת כאשר הוא בן 15 ו-5 חודשים. למרות גילו הצעיר, בעונת 2008/2009 שיחק 31 משחקים וכבש 11 שערים. ברישה משך את עיניהן של מספר מועדונים באנגליה, אך העדיף לצבור דקות משחק בקבוצות מליגות קטנות יותר.
במרץ 2009 חתם בוויקינג מליגת העל הנורווגית והעסקה יצאה לפועל בעונת 2010. ב-21 במרץ 2010 ערך את הופעת הבכורה שלו במשחק הליגה נגד בראן. ב-31 באוקטובר 2010 הבקיע את שער הבכורה שלו בווייקינג בתיקו 1-1 נגד לילסטרום. בחודש מאי 2011 זכה בתואר "הכדורגלן הצעיר של החודש בנורווגיה". ב-19 ביוני 2011 הוא ואחיו וטון שיחקו יחד באותו משחק והפכו לאחים הראשונים שעושים זאת במדי וייקינג משנת 1989. בסוף 2011 נכלל ברשימת "100 הצעירים הטובים בעולם" של המגזין דון בלון.
ביולי 2012 חתם ברד בול זלצבורג מליגת העל האוסטרית. ב-18 באוגוסט 2012 ברישה ערך את הופעת הבכורה שלו נגד אדמירה ווקר. הוא הבקיע את שערו הראשון עבור רד בול בשבוע הבא בתיקו 1-1 נגד וינר נוישטאדט.
ב-3 ביולי 2018 חתם בלאציו האיטלקית לחמש שנים. ב-4 באוקטובר ערך את הופעתו הבכורה בקבוצה בהפסד 1–4 לאיינטרכט פרנקפורט השלב הבתים. במדי הקבוצה קיבל דקות מועטות וב-30 בינואר 2020 הושאל לפורטונה דיסלדורף עד לסוף העונה.
ב-9 ביולי 2020, ברישה חתם בסטאד ריימס מליגת העל הצרפתית תמורת 5 מיליון אירו.
ב-8 בינואר 2024 חתם בל.א.ס.ק. לינץ מהבונדסליגה האוסטרית.
קריירה בינלאומית

ברישה שיחק בצעירותו בכל הנבחרות הצעירות של נורווגיה והשתתף עם הנבחרת הצעירה באליפות אירופה בכדורגל עד גיל 21 - 2011 והבקיע עבורה את השער היחידי שלה באליפות. ב-23 בנובמבר 2011 ברישה זומן לראשונה לסגל הנבחרת הבוגרת לקראת גביע המלך התאילנדי. ב-15 בינואר 2012 ערך את הופעת הבכורה שלו בנבחרת הבוגרת במשחק נגד דנמרק.
במרץ 2014 חשף ברישה לראשונה כי ההתאחדות לכדורגל הקוסובנית פנתה אליו על מנת שישחק עבורה לאחר שקוסובו קיבלה אישור מפיפ"א לשחק משחקי ידידות נגד נבחרות החברות בה, אך ברישה ציין שהוא עדיין לא החליט באופן סופי איזו מדינה לייצג. בשנת 2016 קוסובו התקבלה כחברה בפיפ"א וברישה החליט לייצג אותה. ברישה כבש את השער הרשמי הראשון של קוסובו בתיקו 1-1 נגד פינלנד במסגרת מוקדמות מונדיאל 2018.
תארים

ליגת העל האוסטרית: 2013/2014, 2014/2015, 2015/2016, 2016/2017, 2017/2018
הגביע האוסטרי: 2013/2014, 2014/2015, 2015/2016, 2016/2017
הגביע האיטלקי: 2018/2019
ויילון ג'נינגס

| --- | --- |

ויילון ג'נינגס, 1965
 לידה:  15 ביוני 1937 ליטלפילד שבטקסס
 פטירה:  13 בפברואר 2002 (בגיל 64) צ'אנדלר שבאריזונה
 שם לידה:  ווילון ארנולד ג'נינגס
 מקום קבורה:  City of Mesa Cemetery 
 מוקד פעילות:  נאשוויל 
 תקופת הפעילות:  1958–2002 (כ־44 שנים)
 מקום לימודים:  סאות' פליינס קולג', תיכון ליטלפילד 
 סוגה:  קאנטרי, רוק אנד רול, רוקבילי, פולק, בלוז, גוספל.
 שפה מועדפת:  אנגלית 
 כלי נגינה:  זמרה, גיטרה, פסנתר, גיטרה באס, מנדולינה
 חברת תקליטים:  RCA Victor, MCA, Epic
 שיתופי פעולה בולטים:  , Willie Nelson, The Highwaymen, Buddy Holly, Andy Griggs, Jessi Colter
 בן או בת זוג:  ג'סי קולטר (26 באוקטובר 1969–13 בפברואר 2002) 
 צאצאים:  שוטר ג'נינגס 
 פרסים והוקרה:  פרס הורשיו אלג'ר  היכל התהילה של מוזיקת הקאנטרי  היכל התהילה של המוזיקה של טקסס  פרס מפעל חיים 
 waylonjennings.com
 פרופיל ב-IMDb
 חתימה:  
 
ויילון ארנולד ג'נינגס (באנגלית: Waylon Arnold Jennings;‏ 15 ביוני 1937 – 13 בפברואר 2002) היה זמר ויוצר קאנטרי אמריקאי וחלוץ של מוזיקת Outlaw country. ב-2001 נכנס להיכל התהילה של הקאנטרי.
קריירה

לאורך הקריירה נחשב לזמר שערורייתי, שובר מוסכמות ואנטי ממסדי באופן חריף ונרדף על ידי תעשיית המוזיקה עד לכדי יצירת ז'אנר רק עבורו ובודדים כמוהו. הוא היה חברם הטוב של אמני קאנטרי נודעים כמו ג'וני קאש, וילי נלסון וקריס קריסטופרסון. בין 1966 ל-1995 הוציא לאור 54 אלבומים, 11 מהם הגיעו למקום הראשון במצעד הקאנטרי בארצות הברית.
השפעתו של ג'נינגס ניכרת אצל אמנים עכשוויים כמו להקתו של מארשל טאקר, האנק ויליאמס ג'וניור, סטיב ארל, ג'ון אנדרסון (אנ') ואחרים. ויילן היה ידוע בנאשוויל בתור "The Singer of Sad Songs" - קולו העמוק סיפר תמיד על כאב ואהבה נכזבת.
שנים רבות עברו עד שזכה להכרה שהתקרבה לזאת של אמנים אחרים בני זמנו, ועיקר חשיפתו הייתה בזכות ביצועים משותפים ואלבומים משותפים לו ולאמנים מפורסמים ממנו כמו ווילי נלסון, ובזכות השתתפותו בתוכניות הקאנטרי של ג'וני קאש. ג'נינס היה חברו הטוב ביותר של קאש בתעשייה, השניים הוציאו ביחד אלבומים משותפים והיו שותפים בדירתם בנאשוויל הרבה לפני שהם פרצו. ידידות ארוכת שנים זאת תרמה רבות לפופולריות של ג'נינגס - למרות מאמצים כבדים של התעשייה להשתיק ולהתעלם ממנו עקב חוסר הקונפורמיות וציות למוסכמות ששררו בתעשיית המוזיקה ובנאשוויל בפרט באותם זמנים. לבסוף זכה למעט עדנה ואחרי עשורים של עשייה זכה לדריסת רגל במוסדות המיינסטרים של הקאנטרי - בין התארים שזכה בהם היו ווקליסט השנה של ה-CMA, ומספר פרסי גראמי על ביצועיו כזמר וכיוצר קאנטרי.
ג'נינגס כתב שיר נושא לסרט "הרפתקאות בהזארד" וביצע אותו.
ג'נינגס התחתן 4 פעמים ונולדו לו 6 ילדים. הפעם הרביעית הייתה ב-1969 נישא לאמנית הקאנטרי ג'סי קולטר. לזוג נולד ילד אחד, שוטר ג'נינגס, שהמשיך את דרכו של הוריו בתור זמר.
ג'נינגס שחרר 67 אלבומי סטודיו, 21 אלבומי קומפילציה ו-95 סינגלים ש-25 מתוכם הגיעו למקום הראשון במצעד הקאנטרי.
ג'נינגס השתמש בסמים במהלך חלק נכבד מחייו, דבר שהביא למותו ב-2002 באריזונה. על יד קברו שרה אשתו ושותפתו הארוכה לחיים ג'סי קולטר את שירם "Storms Never Last".
הערות שוליים

↑  1978 GRAMMY WINNERS, באתר פרס גראמי
| פרס איגוד מוזיקת הקאנטרי לזמר השנה |
| --- | --- | --- |
| 1967–1989 | ג'ק גרין (1967) ‏•‏‏ גלן קמפבל (1968) ‏•‏‏ ג'וני קאש (1969) ‏•‏‏ מרל הגארד (1970) ‏•‏‏ צ'רלי פרייד (1971) ‏•‏‏ צ'רלי פרייד (1972) ‏•‏‏ צ'רלי ריץ' (1973) ‏•‏‏ רוני מילסאפ (1974) ‏•‏‏ ויילון ג'נינגס (1975) ‏•‏‏ רוני מילסאפ (1976) ‏•‏‏ רוני מילסאפ (1977) ‏•‏‏ דון ויליאמס (1978) ‏•‏‏ קני רוג'רס (1979) ‏•‏‏ ג'ורג' ג'ונס (1980) ‏•‏‏ ג'ורג' ג'ונס (1981) ‏•‏‏ ריקי סקאגס (1982) ‏•‏‏ לי גרינווד (1983) ‏•‏‏ לי גרינווד (1984) ‏•‏‏ ג'ורג' סטרייט (1985) ‏•‏‏ ג'ורג' סטרייט (1986) ‏•‏‏ רנדי טראוויס (1987) ‏•‏‏ רנדי טראוויס (1988) ‏•‏‏ ריקי ואן שלטון (1989) |  |
| 1990–2009 | קלינט בלאק (1990) ‏•‏‏ וינס גיל (1991) ‏•‏‏ וינס גיל (1992) ‏•‏‏ וינס גיל (1993) ‏•‏‏ וינס גיל (1994) ‏•‏‏ וינס גיל (1995) ‏•‏‏ ג'ורג' סטרייט (1996) ‏•‏‏ ג'ורג' סטרייט (1997) ‏•‏‏ ג'ורג' סטרייט (1998) ‏•‏‏ טים מקגרו (1999) ‏•‏‏ טים מקגרו (2000) ‏•‏‏ טובי קית' (2001) ‏•‏‏ אלן ג'קסון (2002) ‏•‏‏ אלן ג'קסון (2003) ‏•‏‏ קית' אורבן (2004) ‏•‏‏ קית' אורבן (2005) ‏•‏‏ קית' אורבן (2006) ‏•‏‏ בראד פייזלי (2007) ‏•‏‏ בראד פייזלי (2008) ‏•‏‏ בראד פייזלי (2009) |  |
| 2010–הווה | בלייק שלטון (2010) ‏•‏‏ בלייק שלטון (2011) ‏•‏‏ בלייק שלטון (2012) ‏•‏‏ בלייק שלטון (2013) ‏•‏‏ בלייק שלטון (2014) ‏•‏‏ כריס סטייפלטון (2015) ‏•‏‏ כריס סטייפלטון (2016) ‏•‏‏ כריס סטייפלטון (2017) ‏•‏‏ כריס סטייפלטון (2018) ‏•‏‏ לוק קומבס (2019) ‏•‏‏ לוק קומבס (2020) ‏•‏‏ כריס סטייפלטון (2021) ‏•‏‏ כריס סטייפלטון (2022) ‏•‏‏ כריס סטייפלטון (2023) |  |
| --- | --- |
בקרת זהויות :  PLWABN: 9810601395205606  BIBSYS: 56702  BNE: XX871361  BnF: cb13895631z (data)  GND: 118988611  ICCU: CAGV298754  ISNI: 0000 0000 7360 130X  LCCN: n83065770  LNB: 000277233  MusicBrainz: 1a46826b-4d73-4e04-8590-f36c9d832f9e  NKC: xx0021131  NLA: 35530616  NSK: 000679245  NTA: 070486263  RERO: 02-A006027229  SNAC: w6rr2f9d  SUDOC: 079000967  Trove: 986475  VIAF: 59269859   WorldCat (עם VIAF): 59269859
התבטאות בלתי פרלמנטרית

התבטאות בלתי פרלמנטרית היא התבטאות שנאמרת מפי חבר פרלמנט בישיבה של הפרלמנט או ועדה מוועדותיו, וכוללת ביטוי שאינו ראוי להישמע בפרלמנט או שהיא אינה מכבדת את הפרלמנט או חבריו.
בית הנבחרים הבריטי

מקור הביטוי ("Unparliamentary Language") בבית הנבחרים הבריטי. לפי הנוהג והמסורת בבית הנבחרים, ביטויים הכוללים עלבונות, גסויות או לשון פוגענית, במיוחד כאשר הם מופנים לחבר אחר בבית הנבחרים, נחשבים כהתבטאויות בלתי פרלמנטריות. האשמה של חבר פרלמנט אחר בשקרים או בשכרות נחשבת אף היא כהתבטאות בלתי פרלמנטריות, וכך גם קריאות מסוימות כלפי חבר פרלמנט אחר, כגון "פחדן", "בוגד", "חזיר", "עכברוש", "חוליגן" או "ילד רחוב". רשימה זו אינה רשימה סגורה, וההחלטה אם התבטאות נחשבת לבלתי פרלמנטרית מסורה ליושב ראש הישיבה.
כאשר חבר פרלמנט מתבטא באופן בלתי פרלמנטרי, על היושב ראש להורות לו לחזור בו מדבריו. אם הוא מסרב לכך, היושב ראש רשאי להורות על סילוקו מהאולם, או לפתוח בהליך המכונה "naming", המאפשר את הרחקתו מחמישה ימי דיונים במקרה שזו הפעם הראשונה בה נפתח נגדו ההליך, עשרים ימי דיונים אם זו הפעם השנייה, או תקופה המסורה להחלטת חברי הבית אם זו הפעם השלישית.
כדי שלא להתבטא באופן בלתי פרלמנטרי, כמה מחברי הפרלמנט נוהגים להתנסח באופן עקיף. וינסטון צ'רצ'יל נחשב לאחד הבולטים בין חברי הפרלמנט שאימצו דרכי התבטאות כאלה. בין התבטאויותיו המפורסמות, שנועדו להתחמק מאמירה מפורשת כי בני הפלוגתא שלו הם שקרנים: "Terminological inexactitude" ("אי-דיוק טרמינולוגי") ו-"Economical with the truth" ("חסכן באמת").
הכנסת

תקנון הכנסת אינו קובע הוראות מפורשות בדבר התבטאויות בלתי פרלמנטריות. עם זאת, התקנון מסמיך את יושב ראש הכנסת לקרוא לסדר את מי שמתנהג "בצורה הפוגעת בכבוד הכנסת או בכבוד אחד מחבריה", ולהרחיקו מהדיון אם נקרא לסדר שלוש פעמים. סמכות דומה מסורה לראשי ועדות הכנסת.
מלבד הסעד המיידי, רשאי כל אדם להגיש קובלנה נגד חבר הכנסת לוועדת האתיקה, וזו רשאית להטיל על חבר הכנסת סנקציות שונות, אם מצאה כי התבטאותו מגיעה לכדי פגיעה בכבוד הכנסת. בשנת 2001 החליטה הוועדה כי היא "רואה בחומרה מיוחדת שימוש בביטויים שיש בהם האשמת אדם פלוני ברצח, בהסתה לרצח, בהריגה, בשפיכות דמים, בגרימת מוות, בבגידה, בהשתייכות לקבוצות טרור וכן הכינוי "נאצי".
בדרך כלל, מסתפקת ועדת האתיקה בעונש של הערה או נזיפה אך במספר מקרים הטילה עונשים חמורים יותר. באחד המקרים הבולטים נדון עניינו של חבר הכנסת עיסאם מח'ול, שבזמן נאום במליאה כינה את הממשלה "ממשלת דמים". הוועדה קבעה כי מדובר בפגיעה בכבוד הכנסת, אסרה עליו להשתתף בישיבות הכנסת למשך עשרה ימים, ושללה את זכות הדיבור שלו לשלושה ימים. לאחר שהכנסת דחתה את ערעורו, עתר מח'ול לבג"ץ. בעתירתו טען כי חסינותו מגנה עליו מפני פעולות משפטיות עקב מעשים שעשה במסגרת מילוי תפקידו, ועל כן החלטת ועדת האתיקה בטלה. בג"ץ דחה את העתירה, וקבע שהחסינות נועדה להגן מפני התעמרות הרשות המבצעת, ולא מפני הליכים פנים-פרלמנטריים. עוד נקבע, כי אם תתקבל עתירתו של מח'ול, המשמעות היא שמוסד ועדת האתיקה ירוקן מתוכן.
לעיתים דנה ועדת האתיקה גם בהתבטאויות בלתי פרלמנטריות שלא מופנות כלפי חבר כנסת אחר. כך, למשל, דנה הוועדה בעניינו של מאיר פרוש, שכינה את השופט מישאל חשין "חזיר" במהלך נאום במליאת הכנסת. במקרים אחרים, קבעה הוועדה כי אף שהתבטאויות מסוימות הן קשות, הרי שהן חלק מחופש הביטוי של חבר הכנסת כמייצג ציבור.
מדינות נוספות > אירלנד

בבית הנבחרים האירי קבע יושב ראש הבית רשימה של ביטויים שנחשבים להתבטאויות בלתי פרלמנטריות כשהם מופנים כלפי חבר אחר בבית הנבחרים, ובהם "פשיסט", "צבוע", "פחדן", "פרחח", "חלאה" ו"קומוניסט". אין לרמוז כי חבר הפרלמנט הדליף סודות, ובדומה לבית הנבחרים הבריטי, אין לרמוז כי חבר פרלמנט הוא שקרן או שיכור.
בשנת 2009 התנצל חבר בית הנבחרים פול גוגארטי על כך שהוא עומד להתבטא באופן בלתי פרלמנטרי, בטרם קרא לעבר עמיתו "Fuck You". ביטוי זה לא הופיע ברשימת הביטויים שנקבעה על ידי יושב ראש הבית ולכן לא ניתן היה להוציאו מן אולם הפרלמנט בשל ההתבטאות.
מדינות נוספות > ניו זילנד

בפרלמנט הניו זילנדי, עלבונות והאשמות בחוסר יושר נחשבים להתבטאויות בלתי מקובלות. לאורך השנים, קבע הפרלמנט ביטויים שונים שנחשבים כהתבטאויות בלתי פרלמנטריות. בין היתר: "פרנקנשטיין פיננסי" (1933), "ליצן הבית" (1946), "ארנבים מהופנטים" (1949), "בעל אנרגיות של חילזון עייף שחזר מהלוויה" (1963) ו"אייתוללה" (1980).
מנגד, נקבע כי מספר ביטויים אינם נחשבים לבלתי פרלמנטריים. ב-1969 נקבע כך לגבי הכינוי "Commo" (קיצור לקומוניסט).
מדינות נוספות > קנדה

הפרלמנט הקנדי והאסיפות המחוקקות של אלברטה וקוויבק קבעו לאורך השנים כי מספר ביטויים אינם פרלמנטריים. בין היתר: "הגיע לאוויר העולם כתוצאה מתאונה" (1886), "חסר אינטליגנציה" (1934), "שקרן" (1959), "כלב ים מאולף" (1961), "מוסוליני הקנדי" (1964), "ישבן נפוח" (1967) ו"גזען" (1986).
הערות שוליים

↑  החלטת ועדת האתיקה מיום 27.6.2001.‏
↑  החלטת ועדת האתיקה מיום 21.12.2004‏
↑  בג"ץ 12002/04 ח"כ עיסאם מח'ול נ' הכנסת
↑  החלטת ועדת האתיקה מיום 3 בפברואר 2004‏
↑  החלטת ועדת האתיקה מיום 29.9.2009 ‏
ויוסוניק

| --- | --- |

 נתונים כלליים
 מייסדים:  James Chu 
 תקופת הפעילות:  1987–הווה (כ־37 שנים) 
 מיקום המטה:  קליפורניה, ארצות הברית ארצות הברית  ניו טאיפיי, טאיוואן טאיוואן (R&D)
 ענפי תעשייה:  חומרה, אלקטרוניקה 
 מוצרים עיקריים:  צג מחשב, צג פלזמה, video projector, תוכנה 
  
 www.viewsonic.com
 
ויוסוניק (באנגלית: ViewSonic) היא חברה אמריקאית-טאיוואנית ותאגיד רב-לאומי. החברה מתמחה בעיקר במוצרי אלקטרוניקה, מסכי מחשב וטלוויזיה, ומקרנים מסוגים שונים המיועדים הן לצורכי קולנוע ביתי והן לגופים עסקיים שונים.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
החברה נוסדה בארצות הברית בשנת 1987 בשם Keypoint Technology Corporation. בשנת 1990 היא השיקה קו מסכי מחשב "ויוסוניק" (ViewSonic) ותוך זמן קצר החליפה את שמה לשם המותג המצליח.
ויורל טנסה

ויורל טנסה (ברומנית: Viorel Tănase; נולד ב-7 באוקטובר 1970) הוא כדורגלן עבר רומני ששיחק בעמדת הקשר וכיום מאמן כדורגל.
קריירה

טנסה החל את קריירת במשחק שלו בקבוצת הנוער של אוצלול גאלאץ הרומנית ועלה לשחק בקבוצת הבוגרים בעונת 1992/93.  במשך כל השנים שיחק טנסה בקבוצת אוצלול גאלאץ עד שבעונת 1999/00 הובא לישראל על ידי המאמן אורי מלמיליאן לקבוצת מכבי נתניה כאשר בעונתו הראשונה הוא הבקיע 5 שערים בלבד אך בעונה שלאחר מכן, עונת 2000/01 כבש 14 שערים והיה למלך השערים של הקבוצה בצוותא עם לירון וילנר ואיציק זוהר.  בעונת 2001/02 חזר טנסה לרומניה, לקבוצת אוצלול גאלאץ, וחזר להיות יקיר הקהל המקומי, כפי שהיה לפני עזיבתו.  בסוף עונת 2006/07 החליט טנסה לפרוש ממשחק פעיל בהיותו בן 35.
טנסה, לאורך שנותיו בקבוצות אוצלול גאלאץ ומכבי נתניה נחשב בכל אחת מהשתיים ליקיר הקהל ובייחוד בגלאטי, בה היה לשחקן בית.  טנסה היה בעל יכולת טכנית גבוהה ובעל בעיטות חופשיות מדויקות, דבר שזיכה אותו בתואר "בועט הבעיטות החופשיות הטוב ביותר של הליגה הרומנית" בעונת 2006/07.
לאחר פרישתו החל לאמן, ובשנת 2012 מונה למאמן קבוצת נעוריו, אוצלול גאלאץ, אך סיים את תפקידו לאחר מספר חודשים.
ואלון אחמדי

ואלון אחמדי (באלבנית: Valon Ahmedi; נולד ב-7 באוקטובר 1994) הוא כדורגלן אלבני המשחק בשחטיור סליהורסק בעמדת הקשר ההתקפי.
קריירת מועדונים

אחמדי נולד במקדוניה להורים ממוצא אלבני ובגיל צעיר היגר עם משפחתו לאיטליה. אחמדי התחיל לשחק כדורגל בגיל צעיר בקבוצה קסטלבל, ובגיל 17 הצטרף לסודטירול. ב-22 בדצמבר 2012 אחמדי ערך את הופעת הבכורה שלו בקבוצה הבוגרת בתיקו 1-1 נגד טריטיום.
ביולי 2014 אחמדי חתם בצליה מליגת העל הסלובנית. אחמדי ערך את הופעת הבכורה שלו בקבוצה במשחק הפתיחה של העונה נגד זאברץ. ב-1 באוגוסט 2014 אחמדי הבקיע את שער הבכורה שלו בקריירה בניצחון 0-3 את קרקה. בפברואר 2015 אחמדי נפצע ונעדר כשלושה חודשים מהמגרשים.
בינואר 2016 אחמדי חתם במריבור. ב-20 באפריל 2016 אחמדי ערך את הופעת הבכורה שלו בקבוצה בניצחון 1-5 בהארכה נגד זבראץ, במסגרת חצי גמר הגביע הסלובני.
ב-13 בספטמבר 2018 אחמדי חתם בעירוני קריית שמונה כמחליפו של נייג'ל האסלביינק שעבר להפועל באר שבע.
את עונת 2019/2020 התחיל כשחקן חופשי. ב-1 באוקטובר 2019 חתם באינטר זאפרשיץ' מליגת העל הקרואטית.
בינואר 2020 אחמדי חתם בשקנדייה מליגת העל המקדונית.
ב-9 בינואר 2021 חתם אחמדי בשחטיור סליהורסק הבלארוסית.
קריירה בינלאומית

בצעירותו, אחמדי שיחק בכל הנבחרות הצעירות של אלבניה. לאחר שמריבור העפילה לשלב הבתים של ליגת האלופות בעונת 2017/2018, אחמדי משך את תשומת ליבו של כריסטיאן פאנוצ'י, מאמן נבחרת אלבניה. ב-2 בספטמבר 2017 אחמדי ערך את הופעת הבכורה שלו בנבחרת בניצחון 0-2 נגד ליכטנשטיין.
תארים

ליגת העל הסלובנית: 2016/2017
הגביע הסלובני: 2015/2016
הערות שוליים

↑  שלום אלבז, ‏האסלביינק הבא? ואלון אחמדי חתם בעירוני ק"ש, באתר ONE‏, 13 בספטמבר 2018
וייטנאם במשחקים האולימפיים לנוער

וייטנאם משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. לאורך השנים צברו ספורטאי הנוער הווייטנאמים תשעה מדליות, מתוכן ארבע מדליות זהב.
השתתפות במשחקים > משחקי הקיץ > אולימפיאדת הנוער סינגפור (2010)

המשלחת הראשונה של וייטנאם למשחקים האולימפיים לנוער הייתה לאולימפיאדת הנוער סינגפור וכללה 13 ספורטאים שהתחרו בשבעה ענפי ספורט. המשלחת זכתה בארבעה מדליות, מתוכן מדליית זהב יחידה. המשלחת הגיעה להישגים נאים בענפים הרמת משקולות עם זכייה במדליית זהב בקטגוריית משקל עד 56 ק"ג נערים ודירוג במקום הרביעי בקטוגריות המשקל עד 62 ק"ג נערים ועד 48 ק"ג נערות, בטאקוונדו עם זכייה במדליית כסף בקטגוריית משקל עד 55 נערות ובמדליית ארד בקטגוריית משקל עד 55 ק"ג נערים. המשלחת זכתה גם במדליית ארד בטורניר הנערות בבדמינטון ודורגה במקום הרביעי בענף ההיאבקות בקטגוריית משקל עד 52 ק"ג נערות בסגנון היאבקות חופשי. ספורטאי המשלחת התחרו גם בענפים אתלטיקה, קליעה ושחייה אולם לא הגיעו להישגים גבוהים.
השתתפות במשחקים > משחקי הקיץ > אולימפיאדת הנוער נאנג'ינג (2014)

המשלחת לאולימפיאדת הנוער נאנג'ינג מנתה 13 ספורטאים שהתחרו בשבעה ענפי ספורט. המשלחת זכתה בשתי מדליות, מתוכן מדליית זהב יחידה. המשלחת הגיעה להישגים בענף השחייה עם זכייה במדליית זהב במשחה 200 מטר בסגנון שחייה מעורב אישי לנערות, דירוג במקום הרביעי במשחה 800 מטר בסגנון שחייה חופשית לנערות ודירוג במקום השישי במשחה 200 מטר בסגנון שחייה מעורב אישי לנערים. בענף הרמת משקולות המשלחת זכתה במדליית כסף בקטגוריית משקל עד 56 ק"ג נערים ודורגה במקום החמישי בקטגוריית משקל עד 48 ק"ג נערות. ספורטאי המשלחת לא הגיעו להישגים בענפים בדמינטון, התעמלות, חתירה, טאקוונדו וכדורעף חופים.
מדליות

| --- | --- |
 :  ראו גם – מדליות במשחקים האולימפיים לנוער